Қазақстан жол белгілері

Қазақстандағы жол белгілері жол қозғалысы ережелерімен анықталады және жол белгілері және сигналдары жөніндегі Вена конвенциясына сәйкес келеді.

Жол белгілерін таңбалау Қазақстан Республикасының стандарттау туралы заңдарына сәйкес жүзеге асырылады.

Жол белгілерін нөмірлеу **ҚР СТ 1125-2021** стандартына сәйкес келеді. 

Қазақстандағы жол белгілері көп жағынан көршілес Ресейде қолданылатын жол белгілеріне ұқсас және кеңестік ГОСТ 10807-78 және қазіргі ресейлік ГОСТ Р 52290-2004 стандарттарынан, сондай-ақ Еуразиялық экономикалық одақ елдеріндегі стандарттан жасалған. Дегенмен, ҚР СТ 1125-2021 стандарты ресейлік ГОСТ Р 52290-2004 стандартынан кейбір айырмашылықтары бар: 
* Жол белгілеріндегі жазулар Қазақстанның ресми тілдеріне сәйкес қазақ және/немесе орыс тілдерінде жазылады;
* Санаттар саны: Ресейде ГОСТ Р 52290-2004 бойынша жол белгілерінің 8 санаты болса, Қазақстанда 7 санат бар. Себебі, Кеңес Одағындағы жол белгілері ГОСТ 10807-78 бойынша 7 санатқа бөлінді және бұл бөлініс 1991 жылы Кеңес Одағы тарағаннан кейін посткеңестік мемлекеттердің көпшілігінде, атап айтқанда ТМД елдерінен Украина мен Грузияда сақталды.
* Қазақстанға тән, бірақ Ресей мен басқа посткеңестік мемлекеттерде қолданылмайтын жол белгілерінің болуы.

## Ескерту белгілері
Ескерту белгілері жүргізушілерге олардың бойымен жүру жағдайға сәйкес шаралар қабылдауды талап ететін жолдың қауіпті учаскесіне жақындағаны туралы хабарлайды.

1.1, 1.2, 1.5-1.30 ескерту белгілері қауіпті учаске басталғанға дейін елді мекеннен тыс жерлерде 150 – 300 м қашықтықта, ал елді мекендерде және тұрғын аймақтарда 50 – 100 м қашықтықта орнатылады. Қажет болған жағдайларда белгілер 7.1.1 тақтайшасында көрсетілетін өзге қашықтықта да орнатылуы мүмкін.

1.13 және 1.14 белгілері, егер еңістер мен өрлеулер бірінен соң бірі келетін болса, тікелей еңістің немесе өрлеудің басталуы алдында 7.1.1 тақтайшасысыз орнатылуы мүмкін.

1.23 белгісі жүру бөлігінде қысқа мерзімді жұмыстар жүргізілген кезде жұмыстар жүргізілетін жерге дейін 10 – 15 м қашықтықта орнатылуы (7.1.1 тақтайшасыз) мүмкін.

Елді мекендерден тыс жерлерде 1.1, 1.2, 1.9, 1.10, 1.21 және 1.23 белгілері қайталанады. Екінші белгі қауіпті учаске басталғанға дейін кемінде 50 м қашықтықта орнатылады.

1.4.1 – 1.4.3 белгілері жолдың оң жағынан, ал 1.4.4 – 1.4.6 – сол жағынан орнатылады. 1.4.1 және 1.4.4 белгілері – жүру барысы бойынша бірінші 1.1 немесе 1.2 белгісінің астында, 1.4.3 және 1.4.6 белгілері – екінші 1.1 немесе 1.2 белгісінің астында, ал 1.4.2 және 1.4.5 белгілері – бірінші және екінші 1.1 немесе 1.2 белгілерінің арасына тең қашықтықта өздігінен орнатылады.

1.3.1 және 1.3.2 белгілері тікелей теміржол өтпесінің алдына орнатылады.

## Басымдылық белгілері
Басымдық белгілері жол қиылыстарынан, жүру бөлігінің қиылыстарынан немесе жолдың тар учаскелерінен өту кезектілігін белгілейді.

## Тыйым салатын белгілер
Тыйым салатын белгілер жол жүрісіне белгілі бір шектеулер енгізеді немесе оларды жояды.

## Нұсқайтын белгілер

## Ақпараттық-нұсқағыш белгілер
Ақпараттық-нұсқағыш белгілер жүрістің белгілі бір режимдерін енгізеді немесе күшін жояды, сондай-ақ елді мекендер мен басқа да объектілердің орналасуы туралы хабарлайды.

## Сервис белгілері
Сервис белгілері тиісті объектілердің орналасуы туралы хабардар етеді.

## Қосымша ақпарат белгілері (тақтайшалар)
Қосымша ақпарат белгілері (тақтайшалар) олармен қолданылатын белгілерді нақтылайды немесе шектейді.

## Дереккөздер

Санат:Жол белгілері
Санат:Қазақстан бойынша тізімдер